ไทยสมุทรประกันชีวิต เปิดศูนย์บริการใหม่
ไทยสมุทรประกันชีวิต เปิดศูนย์บริการลูกค้าโฉมใหม่ เพิ่มช่องทางอำนวยความสะดวก พร้อมบริการครบวงจรแก่ลูกค้า
12 พ.ค. 2553

ไทยสมุทรประกันชีวิต เปิดศูนย์บริการลูกค้าโฉมใหม่ เพิ่มช่องทางอำนวยความสะดวก พร้อมบริการครบวงจรแก่ลูกค้า
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า บริษัทได้เปิดตัวศูนย์บริการลูกค้าโฉมใหม่ ณ ชั้น 1 อาคารโอเชี่ยนทาวเวอร์ 1 ถนนรัชดาภิเษก ตรงข้ามสวนเบญจกิติ์ ซึ่งตั้งอยู่บริเวณใจกลางเมือง เดินทางสะดวก เพื่อให้ลูกค้าได้รับความสะดวกสบายสูงสุดกับบริการแบบครบวงจร ซึ่งเป็นส่วนหนึ่งที่จะสร้างความประทับให้แก่ลูกค้าและพัฒนาการให้บริการอย่างต่อเนื่อง   นอกจากนี้เป็นการเปิดโอกาสในการทำความรู้จักและใกล้ชิดกับลูกค้าเพิ่มขึ้น และได้รับทราบความต้องการของลูกค้ามากขึ้น เพื่อนำมาปรับปรุงการให้บริการรวมถึงการออกกรมธรรม์ใหม่ๆ ให้สามารถตอบสนองความต้องการลูกค้าได้สูงสุด เป็นการให้การดูแลลูกค้าดั่งเพื่อนคู่ชีวิต....ตลอดไปอย่างแท้จริง
ทั้งนี้ภายในศูนย์บริการลูกค้า ประกอบด้วยเจ้าหน้าที่ที่พร้อมให้บริการอย่างทั่วถึง มีเคาน์เตอร์บริการ 5 เคาน์เตอร์ สำหรับลูกค้าที่เข้ามาใช้บริการ พร้อมที่นั่งพักผ่อนแบบส่วนตัวระหว่างรอรับบริการ โดยให้บริการด้านรับเงินสมนาคุณระหว่างสัญญา การรับเงินครบกำหนดสัญญา ครอบคลุมถึงการรับชำระเบี้ยประกันชีวิต และการร้องเรียนเรื่องต่างๆ  รวมทั้งการรับชำระสินเชื่อ อาทิ การชำระเงินกู้บ้าน และการเช่าซื้อรถยนต์ โดยเปิดให้บริการทุกวันจันทร์ถึงศุกร์ ตั้งแต่เวลา 07.30 น. ถึง 18.00 น.
นอกจากการให้บริการลูกค้าผู้ที่เข้ามาใช้บริการแล้ว ภายในศูนย์บริการลูกค้า ยังมี Contact Center ซึ่งมีเจ้าหน้าที่พร้อมจะให้บริการและตอบคำถามต่างๆ แก่ลูกค้าผู้ถือกรมธรรม์ รวมทั้งผู้สนใจทั่วไป ที่ต้องการสอบถามข้อมูลกรมธรรม์ รวมทั้งข้อมูลอื่นๆ ด้านการประกันชีวิตของไทยสมุทรอีกด้วย